Nízky tlak, nespavosť
Dobry denstava sa miv poslednej dobe zesa mitoci hlavaje mina zvracanie zvyknem mat nizkytlak akevitaminybystemiodporucili a estemamzlyspanokmojvek48
Dobrý deň.
Ďakujeme za Vašu otázku.
Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach.
Príčiny nízkeho tlaku nie sú presne dané. Môže ho spôsobiť dehydratácia, konzumácia alkoholu, nedostatok vitamínov a minerálov, nedostatočný pohyb a slabá fyzická kondícia, úpal, vyčerpanosť, stres, nedostatočná funkcia štítnej žľazy, diabetes, dilatácia ciev a iné.
Na zvýšenie tlaku sa ako preventívne opatrenia odporúča zmena životosprávy, dostatočný príjem tekutín, prípadne minerálnych vôd obohatených o sodík. Odporúča sa viac soliť, dbať na príjem vitamínu C a vitamínov skupiny B. Vhodné je častejšie prijímať menšie porcie jedla, pretože veľká porcia jedla naraz, môže taktiež znížiť tlak. Pomôcť môžu nápoje s obsahom kofeínu ako káva, zelený čaj.
Funkciu obehového systému podporuje aj striedavá studená a teplá sprcha.
Téme nespavosti sa venovala v minulosti kolegyňa. Jej odpoveď a odporúčania si môžete prečítať v priloženo
odkaze
.
Prajem pekný zvyšok dňa.
S pozdravom
Mgr. Barbora Bičanovská